**A1 STEMfemme praksa**

**IT, Data Science & Analytics praksa za studentice STEM fakulteta**

Unaprijedi svoja znanja u osam tjedana plaćene prakse uz podršku mentora/ice i strukturirani edukacijski program!

**Kome je program namijenjen?**

Studenticama 3., 4. ili 5. godine sljedećih fakulteta: FER, PMF, FOI, TVZ, FERIT, FPZ, VVG, Algebra, EFZG (i srodnih fakulteta).**Lokacija rada je Zagreb. 📍**

**Koji je period trajanja A1 STEMfemme prakse i radno vrijeme?**

A1 STEMfemme praksa započet će 20.5. i trajat će **osam tjedana.**

Svjesni smo da studiraš, pa je radno vrijeme fleksibilno, ali **ne manje od 20h tjedno.**

**💡 Upoznaj odjele A1 Hrvatska u kojima se možeš prijaviti za praksu u IT, Data Analytics ili Data Science području:**

**📌 IT:**

* **Cloud & Hybrid Infrastructure Delivery Center**

Platform DevOps tim razvija naprednu A1 Cloud platformu koristeći tehnologije otvorenog koda, prilagođene potrebama internih korisnika. Ako te zanima razvoj, testiranje i održavanje softvera uz DevOps prakse te istraživanje “infrastrukture kao koda”, pridruži nam se! Bit ćeš uključena u razvoj alata koji podržavaju različite funkcionalnosti unutar platforme, poput nadzora i FinOpsa, koji optimiziraju rad stotina aplikacija unutar A1 Grupe.

**Alati koje ćeš koristiti:**JavaScript ili poželjno drugi programski jezici, SQL i Kubernetes, Docker/Kind, Git/GitHub, Crossplane, poznavanje koncepta Infrastructure as Code (npr. Terraform, Ansible)​

**📌 Data Analytics:**

* **Enterprise Sales and Digital Platforms Development**

Voliš brojke i tehnologiju, a zanima te kako se iz podataka izvlače poslovni uvidi? Pridruži se našem timu i nauči kako se digitalne platforme razvijaju od ideje do lansiranja te kako analitika, marketing i tehnologija zajedno oblikuju korisničko iskustvo za poslovne korisnike. Sudjelovat ćeš u analizi prodajnih kanala, pripremi izvještaja i praćenju ključnih pokazatelja. Bit ćeš dio digitalizacijskih projekata, automatizirat ćeš procese pomoću low-code alata i raditi na poboljšanju rada digitalnih rješenja koja olakšavaju svakodnevni rad prodajnih timova.

**Alati koje ćeš koristiti:**Excel, Power BI, SQL, Microsoft Power Automate

* **Device Management**

U odjelu Device Management radit ćeš na upravljanju uređajima – od nabave i određivanja cijena do subvencija, prodaje i upravljanja SIM karticama. Fokus će ti biti na izradi i automatizaciji izvještaja, ažuriranju baza podataka, mapiranju podataka te digitalizaciji jednog od postojećih izvještaja. Kroz rad na kampanjama i analizi tržišnih metrika naučit ćeš donositi informirane odluke i koristiti alate za unaprjeđenje procesa.

**Alati koje ćeš koristiti:**Excel, Power BI, Power Automate, Power Apps

**📌 Data Science:**

* **Customer Finance**

Zanima te kako predvidjeti ponašanje korisnika pomoću podataka i strojnog učenja? U Customer Finance timu imat ćeš priliku prikupljati i analizirati podatke iz različitih izvora te ih koristiti za izradu modela koji pomažu u razumijevanju potreba korisnika. Sudjelovat ćeš u projektima koji povezuju financijske pokazatelje s korisničkim ponašanjem, oblikujući preporuke za timove koji rade s korisnicima. Također ćeš raditi na automatizaciji i unaprjeđenju poslovnih procesa te aktivno doprinositi razvoju učinkovitijih načina rada kroz podatkovnu analizu i modeliranje.

**Alati koje ćeš koristiti:**SQL, Python, Power BI, Power Apps, osnovno poznavanje algoritama za strojno učenje

* **Data and AI Centar of Excellence**

Zanima te umjetna inteligencija, strojno učenje i rad s podacima? Pridruži se našem Data&AI timu i radi na razvoju AI rješenja, uključujući AI agente za automatizaciju zadataka, analizu podataka, optimizaciju postojećih rješenja te razvoj chatbot i voicebot tehnologija za bolju korisničku interakciju. Kroz rad na projektima, bit ćeš uključen u dizajn, implementaciju i testiranje AI modela, te analizu korisničkih podataka za identifikaciju trendova i poboljšanje poslovnih procesa.

**Alati koje ćeš koristiti:**Python, Power BI, Osnovno poznavanje algoritama za strojno učenje.

**📢 Više informacija o svim područjima chekiraj**[**ovdje**](http://jobs.a1.com/hr/a1-stemfemme/)**.**

**Što program prakse obuhvaća?**

* Strukturiranu plaćenu praksu – **satnica** **8 eura**
* Fleksibilno radno vrijeme uz uvjet da si na praksi **između 20 i 40 sati tjedno**
* Podršku **mentora/ice** u aspektu posla i znanja, ali i razvoja tvoje karijere
* Na raspolaganju ti je set **stručnih edukacija**, ovo je prilika da nadogradiš vještine koje već imaš i stekneš nove
* Već tijekom studiranja imaš priliku svoje znanje aplicirati u praksi na konkretnim zadacima
* Ako nakon odrađene prakse vidiš sebe u A1 i sviđa ti se naša kultura i način rada, imaš priliku za direktan ulaz na intervjue za **A1 Start program** za započinjanje karijere u A1 čime postaješ dio našeg tima

**🔎 Kako se prijaviti?**

Ispuni kratku formu za prijavu i priloži svoj životopis! U životopisu (u uvodnom dijelu ili sažetku o sebi), obavezno navedi za koje se područje prijavljuješ.

Ako ti je teško odlučiti se za jedno područje, slobodno spomeni i drugo područje koje te zanima kao sekundarni izbor. Ako želiš, možeš dodatno objasniti svoj izbor u motivacijskom pismu, ali to nije obavezno.

**Znamo da je za uspješan i kreativan tim potrebna raznolikost i zato na ovaj način želimo:**

✔ Povećati zastupljenost žena u IT-u i pružiti najbolje prilike za učenje i razvoj karijere  
✔ Ohrabriti i buduće generacije talentiranih djevojaka da se odluče za karijeru u STEM-u  
✔ U praksi demonstrirati važnost raznolikosti u poslu u ICT okruženju

**Prijavi se do 27.4.2025.**